armvectores/hy_wikipedia_2023 huggingface dataset:
Երազումըս մի մաքի

Երազումըս մի մաքի, Հովհաննես Թումանյանի ստեղծագործություններից, որը գրվել է 1917 թվականի դեկտեմբերի 24-ին։


== Պատմություն ==
Թումանյանի ընտանեկան արխիվում պահվում է երեք ինքնագրեր, որոնցից մեկը Աշխեն Թումանյանի ալբոմում է։ Առաջին անգամ ստեղծագործությունը տպագրվել է 1918 թվականին Թիֆլիսում լույս տեսնող «Ժողովրդի ձայն» թերթի 1-ին համարում, այնուհետև՝ Թիֆլիսում հրատարակված Հովհաննես Թումանյանի «Քառյակներ» ժողովածուի 11-րդ էջում և Կոստանդնուպոլսում լույս տեսած «Բանաստեղծություններ» ժողովածուի 50-րդ էջում, ապա՝ Թումանյանի երկերի ժողովածուի առաջին հատորի 206-րդ էջում։ Ստեղծագործությունն արտատպվում է Կ․ Պոլսում լույս տեսած «Բանաստեղծություններ» ժողովածուից։


== Ծանոթագրություններ ==
Փենինգտոն (այլ կիրառումներ)

Փենինգտոն, կարող է վերաբերել՝

Փենինգտոն - ԱՄՆ Մինեսոտա նահանգի 87 վարչական միավորներից մեկը։
Փենինգտոն - ԱՄՆ Հարավային Դակոտա նահանգի 66 վարչական միավորներից մեկը։
Մյաե-Տիլգա

Մյաե-Տիլգա (էստ․՝ Mäe-Tilga), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արզիանդաղ

Արզիանդաղ, լեռնաշղթա Հայկական լեռնաշխարհի հյուսիսային մասում։ Այսպես է կոչվում Արսիան֊Սողանլուղ լեռնահամակարգի հյուսիսային հատվածը։


== Ծանոթագրություններ ==
Լյովա Սամվելյան

Լյովա Արտավազդի Սամվելյան (օգոստոսի 10, 1940(1940-08-10), Երևան, Հայկական ԽՍՀ, ԽՍՀՄ), հայ մարզիչ, մանկավարժ։ Մանկավարժական գիտությունների թեկնածու (1970), պրոֆեսոր (1992), ըմբշամարտի ԽՍՀՄ սպորտի (1958), սպորտի պատվավոր (1961) վարպետ, Հայաստանի Հանրապետության ֆիզիկական կուլտուրայի և սպորտի վաստակավոր գործիչ (2014)։


== Կենսագրություն ==
1961 թվականին ավարտել է ՖԿՀՊԻ և 1966 թվականին՝ Երևանի պետական համալսարանի տնտեսագիտական ֆակուլտետը։ 1961-1975 թվականներին աշխատել է Երևանի պոլիտեխնիկական ինստիտուտում, 1975 թվականից՝ ՀՊՏՀ ֆիզիկական դաստիարակության ամբիոնի վարիչ։ 1996 թվականից՝ Հայկական ազգային օլիմպիական ակադեմիայի, 2004 թվականից՝ ՀԱՕԿ-ի «Արդարացի խաղ» կոմիտեի (1996-2004 թվականներին՝ նախագահ) փոխնախագահ, 1996 թվականից միջազգային տեղեկագիտության ակադեմիայի թղթակից անդամ։ 2014 թվականին ՀՀ Նախագահի հրամանագրով նրան շնորհվել է Հայաստանի Հանրապետության ֆիզիկական կուլտուրայի և սպորտի վաստակավոր գործչի պատվավոր կոչում։


== Գործունեություն ==
Աշխատանքները վերաբերում են երիտասարդների կրթությանը, ըմբիշների տեխնիկական գործողությունների կատարելագործմանը։ Հեղինակ է «Հոգու ալիքներ» (հատոր 1-3, 2002-2006) ժողովածուի, «Արդարացի խաղը և սպորտը» (2006) ուսումնական ձեռնարկի։


== Ծանոթագրություններ ==
Լոկուլի

Լոկուլի (իտալերեն՝ Loculi), կոմունա Իտալիայում, գտնվում է Սարդինիա մարզի Նուորո գավառում։
Բնակչությունը 540 մարդ՝ (2008), բնակչության խտությունը՝ 14 մարդ/կմ², զբաղեցրած տարածքը՝ 38 կմ²։
Փոստային ինդեքս՝ 8020, հեռախոսային կոդ՝ 0784։
Սուրբ Պետրոս առաքյալը հարգվում է որպես կոմունայի հովանավոր սուրբ։ Տոնը նշվում է հունվարի 18-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0784 97452


== Հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սադովի (գյուղ, Գրյազինսկի շրջան)

Անվան այլ կիրառումների համար տե՛ս՝ ՍադովիՍադովի (ռուս.՝ Садовый), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
UTC+10

UTC+10, ժամային գոտի, որը օգտագործվում է հետևյալ տարածքներում և պետություններում՝


== Ամբողջ տարվա ընթացքում ==
 Ավստրալիա (մասամբ) Քվինսլենդ Ռուսաստան (մասամբ) Յակուտիա
 Ամուրի մարզ ԱՄՆ (մասամբ) Գուամ
 Հյուսիսային Մարիանյան կղզիներ Միկրոնեզիա (մասամբ) Յապ
 Չուուկ Պապուա Նոր Գվինեա


== Արտաքին հղումներ ==
UTC+10 գոտում գտնվող քաղաքների ցանկը
Արևագալ

«Արևագալ», գրականության և արվեստի պարբերաթերթ։ Հրատարակվել է 1937-1939 թվականներին, Աթենքում։ Տպագրել է արձակ ու չափածո գործեր հայ և օտար (այդ թվում հույն) հեղինակների ստեղծագործություններից, գրական, բանասիրական հոդվածներ, Հունաստանի հայ գաղութի ազգային և մշակութային կյանքն ու գործունեությունը պատկերող նյութեր։


== Ծանոթագրություններ ==
Թաթարսկի շրջան

Թաթարսկի շրջան (ռուս.՝ Татарский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1925 թվականին։ Վարչական կենտրոնը՝ Տատարսկ։


== Աշխարհագրություն ==
Շրջանի տարածքի մակերեսը կազմում է 4870 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17636 մարդ։ Բնակչության խտությունը կազմում էր 3,62 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սիսինյո Գոնսալես

Սիսինյո Գոնսալես Մարտինես (իսպ.՝ Sisinio González Martínez, ապրիլի 22, 1986(1986-04-22), Ալբասետե, Կաստիլիա-Լա Մանչա, Իսպանիա), իսպանացի ֆուտբոլիստ։


== Կենսագրություն ==


=== Ակումբային կարիերա ===
Սիսինյո Գոնսալեսը «Վալենսիա» ակումբի սան է, ուր գնացել է Ալբասետե հայրենի քաղաքից 15 տարեկան հասակում։ Հանդես գալով «չղջիկների» երկրորդ կազմում՝ Սիսինյոն չի կարողացել ամրապնդել իր տեղը թիմի հիմնական կազմում և վարձավճարով խաղացել է ստորին դիվիզիոնի «Էրկուլես» և «Վալյադոլիդ» ակումբներում։ Վերջինիս կազմում հանդես գալու ընթացքում ճանաչվել է Իսպանիայի ամենախոստումնալից խաղացողներից մեկը։
2008 թվականի հուլիսին «Վալենսիայից» տեղափոխվել է Լա Լիգայի «Ռեկրեատիվո» ակումբ։ Թիմի կազմում անցկացրած իր առաջին և միակ մրցաշրջանի կեսերին նրա մոտ ախտորոշվել է հեպատիտ A, ինչից հետո նա ստիպված է եղել բաց թողնել երկու ամիս։ Թիմ է վերադարձել 2009 թվականի ապրիլի 4-ին և մասնակցում «Սևիլիա» ակումբի դեմ խաղին (0:1)։
«Ռեկրեատիվոյի» Սեգունդա անցնելուց հետո՝ 2009 թվականի օգոստոսի 24-ին, Սիսինյոն եռամյա պայմանագիր է կնքել «Վալյադոլիդի» հետ։ «Սարագոսայի» դեմ իր նորամուտային խաղում նա դարձել է գոլի հեղինակ (2:1)։ Սակայն նա վնասվածք է ունեցել մրցաշրջանի մեծ մասում, որի արդյունքում նրա թիմը կրկին լքել է բարձրագույն դիվիզիոնը։
2012 թվականին Սիսինյոն տեղափոխվել է «Օսասունա»։


=== Միջազգային կարիերա ===
Սիսինյոն խաղացել է Իսպանիայի պատանեկան ու երիտասարդական տարբեր հավաքականներում։ 2003 թվականին, մինչև 17 տարեկանների աշխարհի առաջնությունում, նա եղել է Իսպանիայի հավաքականի նշանակալի խաղացողներից մեկը։ Այդ մրցաշարում իսպանացիներն զբաղեցրել են երկրորդ տեղը՝ եզրափակչում զիջելով Բրազիլիային (0:1)։ Սիսինյոն ճանաչվել է մրցաշարի լավագույն խաղացողներից մեկը և ՖԻՖԱ-ի պաշտոնական կայքում բնութագրվել որպես «լավ զարգացած տեխիկայով ու գնդակի վերահսկմամբ ֆուտբոլիստ»։
2009 թվականին Սիսինյոն ընդգրկվել է Իսպանիայի պատանեկան հավաքականի կազմում՝ մասնակցելու Եվրոպայի մինչև 19 տարեկանների առաջնությանը։ 2007-2008 թվականներին հանդես է եկել Իսպանիայի երիտասարդական հավաքականի կազմում։


== Ծանոթագրություններ ==


== Արտաքին հղումներ ==
Ֆուտբոլիստի էջը Archived 2012-06-17 at the Wayback Machine. «Վալյադոլիդի» պաշտոնական կայքում (իսպ.)
Ֆուտբոլիստի էջը BDFutbol կայքում (անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրություն FIFA-ի կայքում(անգլ.) (անգլ.)
Ֆուտբոլիստի էջը Futbolme կայքում (իսպ.)
Վոյլենդ

Վոյլենդ, էստոնական փոքրիկ անմարդաբնակ կղզի Բալթիկ ծովում։ Այն գտնվում է Մուհու կղզուց հարավ-արևելք և զբաղեցնում է 2,5 km² տարածք։ Ամենաբարձր գագաթը ծովի մակարդակից 3,6 մ է բարձր։ Ծովի ջրերի խաղաղված ժամանակ հնարավոր է լինում հարևան կղզուց ոտքով հասնել այստեղ։ Գարնանը և ամռանը կղզին օգտագործվում է անասունների արածեցման և ձիարշավներ կազմակերպելու համար։


== Արտաքին հղումներ ==
Panoramio կայքում Վոյլենդ կղզու լուսանկարները Archived 2011-05-19 at the Wayback Machine.


== Ծանոթագրություններ ==
Միսակ Արամյան

Միսակ Արամյան (1845, Ստամբուլ, Օսմանյան կայսրություն - 1909), հայ մշակութային գործիչ, արևելահայ թատրոնի սկզբնավորողներից։
Ծնվել է Կ. Պոլսում։ Մատթեոս կաթողիկոսը նրան փոքր հասակից բերել է Թիֆլիս և հանձնել Ներսիսյան դպրոցը, որտեղ ստացել է կրթությունը։ Այստեղ դպրոցական ընկերների հետ կազմակերպել է «Մեծն Ներսես» պիեսի ներկայացումը, որին մասնակցել է և ինքը որպես դերակատար։
Դպրոցն ավարտելուց հետո հետևել է բժշկության, շարունակելով մասնակցել հայ հասարակական կյանքին։ 1887 թվականին Թիֆլիսում լույս է տեսել նրա «Սալյանից Էջմիածին» գիրքը, որը նախօրոք տպագրվել է «Նոր Դարում»։ 1891 թվականին Մոսկվայում հրատարակել է «Եկեղեցական նշմարները» բանավիճային աշխատությունը, ուղղված Արիստակես Սեդրակյանի «Ամուսնական խնդիրներ» գրքի դեմ։ Աշխատակցել է «Կռունկ», «Նոր Դար» և այլ պարբերականների՝ գերազանցապես ազգային ընթացիկ հարցերին նվիրված հոդվածներով։


== Աղբյուրներ ==
Արբոնե

Արբոնե (ռուս.՝ Арбонье), գյուղ Ռուսաստանի Լենինգրադի մարզի Վոլոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոմանովկա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ՌոմանովկաՌոմանովկա (ուկրաիներեն՝ Романівка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1650 թվականին։
2001 թվականի տվյալներով Ռոմանովկա գյուղում բնակվում էր 735 մարդ։ Բնակավայրը զբաղեցնում է 2687 կմ² տարածք։ Բնակչության խտությունը կազմում էր 273,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բատայսկ

Բատայսկ, քաղաք Ռուսաստանի Դաշնության Ռոստովի մարզում: Հիմնադրվել է 1769 թվականին, քաղաքի կարգավիճակ է ստացել 1938 թվականին:.
Բնակչությունը կազմում է 119 807 մարդ (2015)։


== Աշխարհագրություն ==
Քաղաքն ընկած է Կոյսուգ գետի վրա։ Դոնի Ռոստովից գտնվում է հարավ-արևելք 8 կմ հեռավորության վրա և համարվում է արբանյակ քաղաք։ Տարածքի մեծությունը՝ 77,68 կմ² է։ Հիմնականում ունի փողոցների ուղղանկյունաձև ցանց։ Թաղամասերի ճնշող մեծամասնությունը կառուցապատված է միհարկանի կարմիր աղյուսից տներով։


== Պատմություն ==


=== Ստուգաբանությունը ===
Քաղաքի անվանման մասին կան մի քանի վարկածներ։ Վ. Գրաչյովի և Ն. Ռեշետնյակի գավառագիտական ակնարկներում նշվում է, որ Բատայսկը իր անունն ստացել է Բատայսու գետակի անվանումից, որն էլ իր հերթին կոչվել է Բաթու խանի գետ, որի հավաքակայանը, իբր թե, եղել է այդ վայրերում։ Սակայն հեղինակները չեն հրապարակել իրենց սկզբնաղբյուրները։ Սակայն գավառագետ Պ. Օնոկոլովը և ուրիշները չեն գտել ոչ մի ապացույց, որ այստեղ եղել են Բաթու խանի զորքերը, ինչպես նաև Օնոկոլովը նկատել է, որ 1747 թվականի քարտեզի վրա գետը նշված է եղել որպես Բատայ, աչ թե Բատայսու։ Մեկ ուրիշ տարբերակով ստուգաբանվում է որպես բա տայ սու՝ թյուրքերենով որպես «գետակով խոնավ ցածրավայր »։


=== Հիմնադրումը, XVIII դար ===
XVIII դարի ընթացքում ներկայիս Բատայսկի տարածքը մի քանի անգամ Ռուսաստանից անցել է Թուրքիային և հակառակը։ Վերջնականապես Ռուսական կայսրության կազմ է մտել Ռուս-թուրքական պատերազմի արդյունքում 1768-1774 թվականներին, որից հետո նվաճված տարածքի վրա ձևավորվել է Ազովի նահանգը։ Սակայն այս շրջանի բնակեցումը սկսվել է դեռևս 1769 թվականին, երբ գեղջուկները անցնելով Դոն գետը հիմնավորվեցին Կոյսուգ գետի ափին և հիմնադրեցին Բատայսկը։ Հիմնականում այդ ժամանակահատվածում էլ գետի հոսանքի ներքին հատվածում զապորոժցիները հիմնադրեցին Կոյսուգի արվարձանը։


== Ծանոթագրություններ ==


== Արտաքին հղումներ ==
Официальный портал Администрации города
Официальный портал Батайской городской Думы
Батайск: краеведческий портал
Сайт газеты «Вперёд»
Сайт газеты «Батайское время»
Православные святыни города Батайска // Донской временник / Донская государственная публичная библиотека. Ростов-на-Дону, 1993‒2014
Վանկուվեր (հյուրանոց)

Հյուրանոց «Վանկուվեր» (անգլ.՝ Hotel Vancouver),  բազմահարկ շենք, որը գտնվում է Վանկուվերի (Կանադա) կենտրոնում։ 1939-1972 թվականներին համարվել է քաղաքի ամենաբարձր շենքը։ Կառուցման պահին բարձրությամբ հինգերորդ շենքն էր Կանադայում։


== Պատմություն ==
Ստեղծողները ճարտարապետներ Ջոն Արչիբալդը և Ջոն Սկոֆիլդ են։ Շենքն ունի 17 հարկ և 111 մ բարձրություն։ 1939 թվականի մայիսի 25-ին տեղի է ունեցել հյուրանոցի բացումը։ Ի սկզբանե պետք է կոչվեր «Բրիտանական Կոլումբիա»։ 1988 թվականին հյուրանոցը գնել է Canadian Pacific Hotels ցանցը,  որը վերանվանվել է Fairmont Hotels and Resorts, իսկ հետո հյուրանոցն ստացել է Fairmont Hotel Vancouver անվանումը։
Ավելի վաղ Վանկուվեր անունը կրել են երկու այլ հյուրանոց, որոնք գտնվում էին հարևան թացղամասերում։ Մեկըգոյատևել է մինչև 1887-1916 թվականները, իսկ մյուսը՝ 1916-1939 թվականները։
Մեծ ճգնաժամի ժամանակ հյուրանոցի շինարարությունը սառեցվել է 5 տարով։ Շինարարությունը վերսկսելուց հետո շինարարությունը անցկացվել է ավրալային ռեժիմով՝ նպատակ ունենալով այն ավարտել Ջորջ 6-րդ թագավորի և Եղիսաբեթ թագուհու քաղաք այցելությանը։
Հյուրանոցը հիմնավերանորոգվել է 1989-1999 թվականներին։


== Ծանոթագրություններ ==


== Արտաքին հղումներ ==
Պաշտոնական կայք
Ճպուռն ու մրջյունը (այլ կիրառումներ)

«Ճպուռն ու մրջյունը», կարող է վերաբերել՝

«Ճպուռն ու մրջյունը» – Իվան Կռիլովի առակը, որն առաջին անգամ տպագրվել է 1808 թվականին «Դրամատիկական բանբեր» ամսագրում,
«Ճպուռն ու մրջյունը» – 1913 թվականի ռուսական մուլտֆիլմ՝ ստեղծված Վլադիսլավ Ստարևիչի կողմից,
«Ճպուռն ու մրջյունը» – 1961 թվականի խորհրդային նկարված մուլտֆիլմ՝ ստեղծված ռեժիսոր Նիկոլայ Ֆեոդորովի կողմից 1961 թվականին Իվան Կռիլովի համանուն առակի մոտիվներով։
Ժուկովսկի գյուղական խորհուրդ (այլ կիրառումներ)

Ժուկովսկի գյուղական խորհուրդ, կարող է վերաբերել՝

Ժուկովսկի գյուղական խորհուրդ - Ուկրաինայի Պոլտավայի մարզի Կոբելյակսկի շրջանում
Ժուկովսկի գյուղական խորհուրդ - Ուկրաինայի Պոլտավայի մարզի Գլոբինսկի շրջանում
Ժուկովսկի գյուղական խորհուրդ - Ուկրաինայի Սումիի մարզի Բուրինսկի շրջանում
(1699) Հոնկասալո

(1699) Հոնկասալո (անգլ.՝ Honkasalo), աստերոիդ աստերոիդների հիմնական գոտում։ Հայտնաբերվել է 1941 թվականի օգոստոսի 26-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,211105 ա. մ., առավելագույնը մոտենում է 1,8441 ա. մ. հեռավորության վրա և հեռանում 2,5781 ա. մ.։ Արեգակի շուրջ մեկ ամբողջական պտույտ է կատարում 1200,92 երկրային օրվա ընթացքում, իր ուղեծրով շարժվելով միջինում 0,299771 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1699) Հոնկասալո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Առնե Սորեսոն (Գործադիր տնօրեն)

Առնե Մորիս Սորենսոն (1958 հոկտեմբերի 13 - 2021 թվականի փետրվարի 15)։ Ծնվել է Ճապոնիայի Տոկիո քաղաքում։  Ավարտել է Այրովա նահանգի Decorah քաղաքի Լյութեր քոլեջը, ինչպես նաև Մինեսոտայի իրավաբանության դպրոցը։ Նախկինում զբաղվել է փաստաբանական գործունեությամբ՝ համակործակցելով Վաշինգտոնի  «Latham & Watkins» փաստաբանական ընկերության հետ։
Հանդիսացել է «Marriott International»-ի նախագահն ու գլխավոր գործադիր տնօրենը (CEO): 


== Կենսագրություն ==
Սորենսոնը ծնվել է Տոկիոյում, 1958 թվականի հոկտեմբերի 13-ին։ Նրա հայրը ՝ Մորիս Սորենսոնը, հովիվ էր  , իսկ  մայրը ՝ Դորոթին (Օսթին), հանրակրթական դպրոցի ուսուցչուհի։    Սորեսոնի ընտանիքը տեղափոխվել է Միացյալ Նահանգներ, երբ նա յոթ տարեկան էր։ Սորեսոնը իր պատանեկությունն անց է կացրել Մինեսոտա նահանգի Սենթ Պաուլ քաղաքում ։ 
1980 թվականին ավարտել է  Այրովա նահանգի Decorah քաղաքի «Լյութեր» քոլեջը՝ մասնագիտանալով բիզնեսի և կրոնի մասնագիտություններով, իսկ 1983թ. Մինեսոտայի իրավաբանության դպրոցը։ 


== Մասնագիտական գործունեություն ==
Սորենսոնը «Marriott International»-ում սկսել է աշխատել 1996 թվականին։ Նախքան նախագահի և գլխավոր տնօրենի պաշտոնին անցնելը, նա իրականացրել է մի շարք աշխատանքներ՝ զբաղեցնելով տարբեր պաշտոններ։ 2011թ. Սորենսոնը ընտրվել է «Marriott International»-ի  տնօրենների խորհրդում, իսկ 2012թ դարձել է գլխավոր գործադիր տնօրեն։ 
Սորենսոնը ակտիվ մասնակցություն է ունեցել մի շարք ընկերությունների տնօրենների խորհուրդներում։ 2017թ. նոյեմբերին նա միացել է «Microsoft»- ի տնօրենների խորհրդին։ Միաժամանակ եղել է նաև «Business Roundtable»-ի տնօրենների խորհրդի, «Brookings»-ի համալսարանի հոգաբարձուների խորհրդի և «Special Olympics и Warrior-Scholar Project»-ի տնօրենների խորհրդի անդամ։ 
Սորենսնը իր գործունեության ընթացքում բազմիցս աջակցությունն է հայտնել շրջակա միջավայրի և մարդու իրավունքների պաշտպանության հարցերում։ 
Նախքան «Marriott International»-ում աշխատելը, նա համակործակցել է Վաշինգտոնի  «Latham & Watkins» փաստաբանական ընկերության հետ։
Սորեսոնը գործունեությունն է ծավալել նաև Հայաստանում։ 2020թ «Գալաքսի» ընկերությունների խմբի նախաձեռնությամբ «Marriott International»-ը հայտարարել է Հայաստանում նոր ծրագրային մեկնարկի մասին. Երևանում՝ Տերյանի 5 հասցեում շահագործման է հանձնվել Courtyard by Marriott նախագիծը։ 


== Ընտանիք ==
Սորենսոնը իր ապագա կնոջը ՝ Ռութ Քրիստենսոնին հանդիպել է «Լյութերի» քոլեջում սովորելու տարիներին, այդ ժամանակ Քրիսթենսոնը աշխատում էր Սորեսոնի ընտանիքին պատկանող պաղպաղակի խանութում։ 
Զույգն ամուսնացել է 1984թ. և ունեցել է չորս երեխա։ 
Սորենսոնը մահացել է 62 տարեկան հասակում, 2021թ. փետրվարի 21-ին, ենթաստամոքսային գեղձի քաղցկեղից՝ շուրջ երկու տարի տևած պայքարից հետո։ 


== Ծանոթագրություններ ==
Բորիս Տեպլով

Բորիս Միխայլովիչ Տեպլով (հոկտեմբերի 8 (20), 1896, Տուլա, Ռուսական կայսրություն - սեպտեմբերի 28, 1965(1965-09-28), Մոսկվա, ԽՍՀՄ), խորհրդային հոգեբան, ՌՍՖՍՀ ՄԳԱ իսկական անդամ (1945 թվական), ՌՍՖՍՀ գիտության վաստակավոր գործիչ (1957 թվական)։


== Կենսագրություն ==
Ավարտել է Մոսկվայի համալսարանը (1921 թվական)։ 1921—1929 թվականներին աշխատել է կարմիր բանակի ԳՀ հիմնարկներում, 1929—1952 թվականներին՝ Հոգեբանության ինստիտուտում (1933-1935 թվականներին և 1945—1952 թվականներին՝ ինստիտուտի տնօրենի տեղակալ)։ «Վոպրոսի պսիխոլոգիի» («Вопросы психологии») ամսագրի գլխավոր խմբագիր (1956—1965 թվականներին)։ Սկզբում ուսումնասիրությունները վերաբերում են տեսողական-լսողական զգայություններին, ինչպես նաև մարդու ընդունակություններին և անհատական-հոգեբանական առանձնահատկություններին։ Մշակել է անհատական տարբերությունների փորձարարական ուսումնասիրման նոր մեթոդիկաներ։ Նրա լաբորատորիայում են հաստատվել նյարդային համակարգի ուժի և զգայության միջև ետադարձ համահարաբերակցության օրինաչափությունը և մի շարք այլ կախվածություններ։ Հեղինակ է հոգեբանության պատմության մի շարք աշխատությունների, ինչպես նաև դասագրքերի և ուսանողական ձեռնարկների։ Պարգևատրվել է Աշխատանքային կարմիր դրոշի շքանշանով։


== Ծանոթագրություններ ==
Ամուսնալուծություն իտալական ձևով (ֆիլմ)

«Ամուսնալուծություն իտալական ձևով» (իտալերեն՝ Divorzio all'italiana) իտալացի ռեժիսոր Պիետրո Ջերմիի գեղարվեստական ֆիլմն  է, էկրան է բարձրացել 1961 թվականին։ Իտալական կատակերգության դասական օրինակ է։ Ֆիլմն արժանացել է «Օսկար»  և «Ոսկե գլոբուս» մրցանակների։
Գլխավոր դերերում խաղացել են Մարչելո Մաստրոյանին և Դանիելա Ռոկան |it|Daniela Rocca։ Ֆիլմը միջազգային ճանաչում բերեց Ստեֆանի Սանդրելիին, որը նկարահանումների ընթացքում դարձել է  15 տարեկան։


== Սյուժե ==
Գլխավոր հերոսը Դոն Ֆերդինանդո Չեֆալուն է (տան անդամների համար՝  Ֆեֆե), նա բարոն է, փոքիկ սիցիլիական քաղաքի բնակիչ, որտեղ բոլորն իրար դեմքով ճանաչում են։ Ֆերնանդոն ունի մի հմայիչ զարմուհի՝ Անժելան։ Ֆեֆեն, որը սարսափելի ձանձրացրել է կնոջից, սիրահարվում է երիտասարդ գեղեցկուհուն։
1950-ական թվականների իտալական օրենքներով օրինական կարգով ամուսնալուծվելը գրեթե անհնար էր։ Ֆեֆեն մշակում է մի խորամանկ ծրագիր։ Ըստ նրա ծրագրի՝ կինն իրեն դավաճանում է, ինչի արդյունքում, ինքը, խանդի հողի վրա, սպանում է կնոջը։Նա լավ հասկանում է, որ դատարանի դատավճիռն այդ արարքի համար, որի նպատակը ամուսնու պատիվը  պաշտպանելն է, մարդասիրական կլինի։  Երեք տարին չլրացած՝ Ֆեֆեն դուրս է գալիս բանտից և ամուսնանում է Անժելայի հետ։ Ֆիլմն ավարտվում է զբոսանավի վրա տեսարանով։ Գլխավոր դերակատարը համբուրվում է գեղեցկուհի կնոջ հետ, իսկ վերջինս սիրահետում է երիտասարդ նավաստու հետ…


== Դերերում ==
Մարչելո Մաստրոյանի — Ֆերդինանդո Չեֆալու (կրկնօրինակում է Եվգենի Վեսնիկը)
Դանիելա Ռոկա — Ռոզալիա Չեֆալու (կրկնօրինակում է Տամարա Նոսովան)
Ստեֆանիա Սանդրելի՝  Անժելա (կրկնօրինակում է Օլգա Կրասինան)
Լեոպոլդ Տրիեստե՝  Կարմելո Պատանե (կրկնօրինակում է Գեորգի Վիցին)
Օդոարդո Սպադարու՝  դոն Գաետանո Չեֆալու (կրկնօրինակում է Վլադիմիր Բելոկուրովը)
Մարգարիտա Ջիրելի՝  Սիսինա (կրկնօրինակում է Մարգարիտա Կորաբելնիկովան)
Անժելա Կարդիլե՝ Ագնեզե (կրկնօրինակում է Կլարա Ռումյանովան)
Լանդո Բուցանկա՝ Ռոզարիո Մուլե (կրկնօրինակում է Լև Պոլյակով)


== Մրցանակներ ==
1962 թվական՝ ֆիլմը ներառվել է Կաննի կինոփառատոնի մրցութային հիմնական ծրագրի մեջ և  լավագույն կատակերգության համար մրցանակ է շահել։
1962 թվական՝ National Board of Review ԱՄՆ կինոքննադատների ազգային խորհրդի մրցանակ՝ լավագույն արտասահմանյան ֆիլմի համար։
1963 թվական՝ «Օսկար, 1963»  մրցանակ՝ լավագույն ինքնատիպ սցենարի համար, ինչպես նաև երկու անվանակարգեր․ լավագույն ռեժիսոր (Պիետրո Ջերմի)և լավագույն դերասան (Մարչելո Մաստրոյանի)։
1963 թվական՝ «Ոսկե գլոբուս» մրցանակ՝ կատակերգության կամ երաժշտական ֆիլմի մեջ լավագույն տղամարդու դերի համար (Մարչելո Մաստրոյանի), ինչպես նաև Սամյուել Գոլդվինի մրցանակ։
1963 թվական՝ ԱՄՆ ռեժիսորների Գիլդիի մրցանակ (Պիետրո Ջերմի)։
1964 թվական՝ BAFTA  1964 մրցանակ՝  լավագույն տղամարդու դերի համար|լավագույն արտասահմանցի դերասան (Մարչելո Մաստրոյանի), ինչպես նաև երկու անվանակարգեր՝ լավագույն ֆիլմ և լավագույն արտասահմանցի դերասանուհի (Դանիելա Ռոկա)։


== Ծանոթագրություններ ==


== Արտաքին հղումներ ==
««Ամուսնալուծություն իտալական ձևով»»(անգլ.) ֆիլմը Allmovie կայքում:
Ջոան Հարիս

Ջոան Հարիս (անգլ.՝ Joanne Michèle Sylvie Harris, հուլիսի 3, 1964(1964-07-03), Բարնսլի, Հարավային Յորքշիր, Յորքշիր և Համբեր, Անգլիա, Միացյալ Թագավորություն), բրիտանացի գրող։


== Կենսագրություն ==
Ջոան Հարիսը ծնվել է Բարնսլի քաղաքում, Յորկշիր, Մեծ Բրիտանիա, ֆրանս-բրիտանական ընտանիքում (մայրը՝ ֆրանսուհի, հայրը՝ անգլիացի)։ Ջոանը սովորել է Ույկֆիլդի օրիորդաց դպրոցում, այնուհետև Բարնսլիի քոլեջում, այնուհետև Քեմբրիջի Սուրբ Կատերինա քոլեջում ուսումասիրել է ժամանակակից և միջնադարյան լեզուներ։
Համալսարանն ավարտելուց հետո Ջոանը աշխատել է որպես վաճառողուհի, 15 տարի Լիդսի տղաների քոլեջում ֆրանսերեն է դասավանդել, Շեֆիլդի համալսարանում ֆրանսերեն լեզվի և գրականության դասընթաց է վարել:Ջոան Հարիսի առաջին վեպը՝ «The Evil Seed» հրատարակվել է 1989 թվականին, բայց ոչ այդ վեպը, ոչ լ հաջորդը՝ «Քնիր, գունատ քույրիկ» («Sleep, Pale Sister», 1993) մեծ հաջողություն չունեցան։
Սակայն երրորդ վեպը՝ «Շոկոլադ» («Chocolat», 1999) առեղծվածային մելոդրաման զբաղեցրել է «Սանդի թայմս» թերթի բեսթելերների ցանկում զբաղեցրել է առաջին տեղը և ընդգրկվել է Կոստա մրցանակի ցանկում՝ «Վեպ» անվանակարգում։ Miramax Films կինոընկերությունը գնել է վեպի էկրանավորման իրավունքը։ Ջուդի Դենչի, Ջոնի Դեփի և Ժուլիետ Բինոշի մասնակցությամբ «Շոկոլադ» ֆիլմի  հաջողության շնորհիվ վեպը ավելի մեծ հայտնիություն ձեռք բերեց։
2007 թվականի օգոստոսին Ջոան Հարիսը հրապարակել է առաջին գիրը՝ «Ռուներ» ("Ռունական կախարդանն")՝ մանուկների և պատանիների համար։
Ջոան Հարիսը նվագում է բաս-կիթարի վրա խմբում, որը ձևավորել  16 տարեկանում, ուսումնասիրում է հին իսլանդերեն։ Ամուսնու Քևինի և դստեր՝ Անուշկայի հետ ապրում  իր ծննդավայրից ոչ հեռու։


== Ծանոթագրություններ ==


== Արտաքին հղումներ ==
Ջոան Հարիսի կայքը
Ջոան Հարիսի բլոգը
Ջոան Հարիսի Թվիթերը
Ջոան Հարիսը The Electronic Literary Database (ELDb) կայքում
Օբերշտաուֆեն

Օբերշտաուֆեն (գերմաներեն՝ Oberstaufen, բավարերեն՝ Obastaffa), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Վերին Ալգոյ շրջանի կազմում։ Բնակչությունը կազմում է 7164 մարդ (ըստ 2010 թվականի դեկտեմբերի 31-ի)։ Տարածքը կազմում է 125,84 կմ²։ Պաշտոնական կոդ՝ 09 7 80 132։
Քաղաքում ամեն տարի անցկացվում են գույնզգույն փառատոներ «Viehscheid», որոնք գրավում են շատ զբոսաշրջիկների ուշադրությունը։


== Պատկերասրահ ==

		
		
		
		
		


== Տես նաև ==
Բավարիայի բնակավայրերի ցան
Գերմանիայի վարչական բաժանում


== Ծանոթագրություններ ==


== Արտաքին հղումներ ==
Օբերշտաուֆենի պաշտոնական կայք
Օբերշտաուֆենի զինանշանի պատմություն(չաշխատող հղում)
Օբերշտաուֆենի վիճակագրական տվյալներ
Օբերշտաուֆեն Վիքիպահեստ
Թափաքյոյ

Թափաքյոյ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ալեքսանդրովկա (գյուղ, Սումիի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Ալեքսանդրովկա գյուղում բնակվում էր 209 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեցիո

Ալեցիո  (իտալերեն՝ Alezio), քաղաք Իտալիայում։ Գտնվում է Ապուլիա մարզում՝ Լեչե գավառում։
Բնակչությունը կազմում է 5212 մարդ, բնակչության խտությունը կազմում է 315 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 71011, հեռախոսային կոդ՝ +39 00833։


== Արտաքին հղումներ ==
Բնակավայրի պաշտոնական կայք (իտալ.)
Էմմա Ծատուրյան

Էմմա Աղաբեկի Ծատուրյան (հոկտեմբերի 28, 1920(1920-10-28), Բաքու, Ադրբեջանական ԽՍՀ - դեկտեմբերի 23, 1996(1996-12-23), Կիև, Ուկրաինա), հայ խմբավար, մանկավարժ, ՀԽՍՀ արվեստի վաստակավոր գործիչ (1967)։


== Կենսագրություն ==

1951 թվականին ավարտել է Երևանի պետական կոնսերվատորիան, 1982 թվականից՝ պրոֆեսոր։ 1949-1959 թվականներին եղել է Հայաստանի պետական երգչախմբի դիրիժոր-խմբավար։ 1958-1982 թվականներին դասավանդել է ՀՊՄԻ-ում։ Հայաստանի երգչախմբի ընկերության հիմնադիրներից է։ 1968 թվականից՝ Արամ Տեր-Հովհաննիսյանի անվան երգչախմբի գեղարվեստական ղեկավար, 1975-1987 թվականներին՝ նախագահ։ 1987 թվականից՝ Հայաստանի երաժշտական ընկերության նախագահ։ 1977-1987 թվականներին, 1990-1991 թվականներին եղել է հայկական ժողովրդական երգի-պարի համույթի գեղարվեստական ղեկավար։


== Պարգևներ ==
ՀԽՍՀ արվեստի վաստակավոր գործիչ (1967)
ՀԽՍՀ ժողովրդական արտիստ (1982)
ՀԽՍՀ Պետական մրցանակ (1985)
Հոգևոր երաժշտության միջազգային փառատոնի 1-ին մրցանակ (1994)


== Ստեղծագործություններ ==
Ութամյա դպրոցի ծրագրեր 1962-63 ուսումնական տարվա համար։ Երգ-երաժշտություն (I-VIII) դաս, Ծատուրյան Էմմա Աղաբեկի, Երևան, Հայպետուսմանկհրատ, 1962։
Մանկական խմբերգերի ժողովածու։ Ծատուրյան Էմմա Աղաբեկի, Սանդալջյան Գ., Երևան, Հայպետհրատ, 1964։
Սովետական հանրապետական տոն։ Ծատուրյան Էմմա Աղաբեկի, Կուլտուրայի մինիստրություն ՀԽՍՀ, Երևան, ՀԿԿ Կենտկոմի հրատարակչություն, Ա. թ.:
Հայկական ժողովրդական երգեր։ Թաթուլ Ալթունյանի մշակմամբ, երգի-պարի անսամբլի համար, Ալթունյան Ռուբեն Թաթուլի, Ծատուրյան Էմմա Աղաբեկի, Երևան, «Սովետական գրող», 1981։
Հայաստանի երգչախմբային ընկերության 25 տարին։ Ծատուրյան Էմմա Աղաբեկի, Սարգսյան Ա., Երևան, «Սովետական գրող», 1988։


== Ծանոթագրություններ ==


== Արտաքին հղումներ ==
Հայկ Նահապետից հետո, Էմմա Ծատուրյան
Ռոգենբուրգ (Բավարիա)

Ռոգենբուրգ  (գերմ.՝ Roggenburg), կոմունա Գերմանիայում, Բավարիա երկրամասում։
Ենթարկվում է Շվաբիա վարչական շրջանին։ Մտնում է Նոյ Ուլմ շրջանի կազմի մեջ։ Բնակչությունը կազմում է 2712 մարդ 2010 թվականի դեկտեմբերի 31-ի տվյալներով։ Տարածքը 27,41 կմ² է։ Պաշտոնական կոդն է՝ 09 7 75 149։


== Ծանոթագրություններ ==


== Արտաքին հղումներ ==
Պաշտոնական կայք
Մունիցիպալ իրավունք

Մունիցիպալ իրավունք կամ Տարածքային կառավարման և տեղական ինքնակառավարման իրավունք, տեղական ինքնակառավարման հարցերը կարգավորող իրավունքի համալիր ճյուղ։ Մունիցիպալ իրավունքի հասկացությունը կիրառվում է երեք հիմնական իմաստներով. որպես իրավունքի առանձինք ճյուղ իրավական համակարգի մեջ, որպես մունիցիպալ իրավունքի նորմերը և դրանց կողմից հասարակական հարաբերությունները կարգավորող գիտական առարկա և որպես կրթական առարկա։
Ավանդականորեն մունիցիպալ իրավունքի հիմքը կազմում են սահմանադրական իրավունքի, ինչպես նաև վարչական իրավունքի նորմերը։ Բացի այդ, մունիցիպալ իրավունքի բովանդակության մեջ են մտնում նաև տեղական կյանքի տարբեր ոլորտներում տեղական ինքնակառավարման լիազորությունները պայմանավորող բյուջետային, ֆինանսական, բնապահպանական, հողային և իրավունքի այլ ճյուղերի առանձին նորմերը։ Մունիցիպալ հարաբերությունների կարգավորման մեջ կարևոր դեր ունի նաև միջազգային իրավունքն, ի դեմս, օրինակ՝ Տեղական ինքնակառավարման եվրոպական խարտիայի (անգլ.՝ European Charter of Local Self-Government), որն Հայաստանի Հանրապետության համար ուժի մեջ է մտել 2002 թվականի մայիսի 1-ից։


== Գրականություն ==
Հայաստանի Հանրապետության սահմանադրական բարեփոխումների հայեցակարգ. Եր., 2014.
Հայաստանի Հանրապետության սահմանադրական իրավունք։ Պատ. խմբ. Ն.Ա. Այվազյան. Երևան, 2012,
Հայաստանի Հանրապետության մունիցիպալ իրավունք. Եր., 2015,
Հայաստանի Հանրապետության Սահմանադրության մեկնաբանություններ / ընդ. խմբագրությամբ՝ Գ.Հարությունյանի, Ա.Վաղարշյանի, Եր., 2010:
Հարությունյան Ա. Շ. Հայաստանի Հանրապետության մունիցիպալ իրավունք։ Դասագիրք բուհերի համար։ Երևան, 2004.
Տեղական ինքնակառավարման հիմունքներ, կառավարչական հմտություններ։ Է.Հ. Օրդյանի ընդհ. խմբ., Երևան, 2002
Հայաստանի Հանրապետության մունիցիպալ (տարածքային կառավարման և տեղական ինքնակառավարման) իրավունք / Ա.Շ. Հարությունյան ;Խմբ.՝ Ա. Կարապետյան ;ԵՊՀ սահմանադր. և միջազգ. իրավ. ամբիոն, 1999
Տեղական ինքնակառավարման հիմունքներ, նոր զարգացումներ։ Է.Հ. Օրդյանի ընդհ. խմբ., Երևան, 2002
Հարությունյան Ա.Շ. Տեղական ինքնակառավարումը Ֆրանսիայում։ Երևան, 2004


== Ծանոթագրություններ ==
Խատրուսովո

Խատրուսովո (ռուս.՝ Хатрусово), գյուղ Ռուսաստանի, Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ՀՀ ԱՆ քաղաքացիական կացության ակտերի գրանցման գործակալություն

Հայաստանի Հանրապետության արդարադատության նախարարության քաղաքացիական կացության ակտերի գրանցման գործակալություն, ՀՀ ԱՆ ՔԿԱԳԳ, Հայաստանի արդարադատության նախարարության աշխատակազմի առանձնացված uտորաբաժանում է, որն oրենքով, իuկ առանձին դեպքերում՝ նաև ՀՀ oրենսդրությամբ նախատեuված դեպքերում, մատուցում է ծառայություններ քաղաքացիական կացության ակտերի գրանցման բնագավառում՝ հանդես գալով Հայաստանի անունից։


== Գործակալության նպատակներն ու խնդիրներ ==
Հայաստանի oրենuդրությամբ uահմանված կարգով քաղաքացիական կացության ակտերի պետական գրանցման ապահովումը,
քաղաքացիական կացության ակտերի գրանցման արխիվի կազմակերպումը,
քաղաքացիական կացության ակտերի գրանցման ավտոմատացված տեղեկատվական բազայի ձևավորման ապահովումը։


== Ծանոթագրություններ ==
Կոմ (գետ)

Կոմ  (ռուս.՝ Ком ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վոկիմ գետի աջ ափից 6 կմ հեռավորության վրա։ Գետի երկարությունը կազմում է 55 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018839
Կոդը ըստ հիդրոլոգիական հետազոտության (ՌԴ) — 103001883
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սլոբոդա (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ՍլոբոդաՍլոբոդա (ռուս.՝ Слобода), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օսլոյի քաղաքապետարան

Օսլոյի քաղաքապետարան (նորվ.՝ Oslo rådhus), Նորվեգիայի մայրաքաղաք Օսլոյի քաղաքապետարանի շենքը: Շինության հիմնական նպատակն է մայրաքաղաքի վարչատարածքային կառավարման շրջանակներում շահագործելը:
1986 թվականին Օսլոն դարձավ Նորվեգիայի առաջին կոմունան, որը ղեկավարման համակարգի փոփոխություն կատարեց և մտցրեց խորհրդարանական կառավարման համակարգ: Քաղաքապետը ընտրվում է խորհրդարանի անդամներից առանձին և իրականացնում է իր պարտականությունները ընտրական օրենսգրքով սահմանված ամբողջ ժամանակահատվածում, որը կազմում է 4 տարի: Քաղաքային խորհւորդը կազմված է 59 անդամից, ովքեր հավաքվում են խորհրդակցության տարեկան 15 անգամ:
Սկսած 1990 թվականից յուրաքանչյուր դեկտեմբերի 10-ին քաղաքապետարանում շնորհվում է Նոբելյան մրցանակը։


== Պատմություն ==
Օսլոյում քաղաքապետարանի նոր շենքի կառուցման գաղափարը առաջացել է 1905 թվականին Շվեդիայից համաձայնագրով առանձնանալուց հետո: Այն պետք է խորհրդանշեր Նորվեգիայի անկախությունը: 1915 թվականին Օսլոյի քաղաքապետ Յերոնիմուս Հեյերդալը առաջարկեց մի նախագիծ, համաձայն որի՝ քաղաքապետարանի շենքի կառուցումով պետք է քանդվեին և ազատ տարածք դարձվեին  Պիպերվիկ թաղամասն ու հարակից տարածքները: Պիպերվիկը հիմնականում կազմված էր հին և խարխուլ շենքերից ու տներից: 1918 թվականին հայտարարվեց լավագույն ճարտարապետական նախագծի համար, որի հաղթողներ դարձան Արնսթեյն Արնեբերգը և Մարկուս Պոուլսոնը: Սակայն Առաջին համաշխարհային պատերազմը առաջացրեց ֆինանսա-տնտեսական խնդիրներ և շինարարությունը չսկսվեց:  1930-ական թվականներին համադրվեցին բոլոր նախագծերը, որոնք պարունակում էին տվյալ ժամանակաշրջանի ճարտարապետակլան բազմաթիվ ոճեր, և արդեն 193 թվականին դրվեց շինարարությնա առաջին քարը: Աստիճանաբար սկսվեց քաղաքի վերակառուցման ու զարգացման գործընթացը: Հին խարխուլ տների ու շենքերի տեղում վեր խոյացավ քաղաքային նոր կենտրոնը, որտեղ ընդգծված էր բոլոր կառույցներից վեր խոյացող քաղաքապետարանի շենքի աշտարակները: Սակայն Երկրորդ համաշխարհային պատերազմը զգալիորեն խանգարեց նոր շինությունների բացմանը: Շինարարությունը մեծ մասամբ ավարտվեցց 1950 թվականին և նույն թվականի մայիսի 15-ին պաշտոնապես բացվեց:


== Շինություններ ==
Օսլոյի քաղաքապետարանի շենքը կազմված է մեծ հսկայական շինությունից, որտեղ կազմակերպվում են քաղաքային խորհրդի նիստերը և որտեղ են գտնվում հանդիսությունների սրահներ, 2 աշտարակ, որտեղ աշխատում են քաղաքապետարանի շուրջ 450 աշխատակից:  Արևելյան  աշտարակը ունի 66 մ բարձրություն, արևմտյանը՝ 63 մ: Շենքային համալիրի մակերեսը 45600 մ² է, որից օգտագործման համար նախատեսված է 38.000 մ²: Նիստերի կենտրոնական դահլիճը ունի 1.500 մ² մակերես, 20,8 մ բարձրություն: 2000 թվականին կառուցվեց բրոնզեձույլ 49 զանգակ, որոնք կշռում էին 4-ից 14 կգ: Շինության ներքին հարդարումը իրականացվել է համաձայն նորվեգական մշակութային տարրերով: Պատերին պատկերված են երկրի կարևորագույն իրադարձույթւոնները բնութագրող պատկերներ: Քաղաքապետարանում կառուցված է նաև Էդվարդ Մունկի սրահ:
Օսլոյի քաղաքապետարանի շենքը հանդիսանում է Նորվեգիայի մայրաքաղաքի խորհրդանիշներից մեկը և 20-րդ դարի գեղեցիկ հուշարձան:


== Գրականություն ==
Carl Just (ред.): Das Rathaus zu Oslo. Oslo 1973.
Robert Schediwy: Städtebilder. Reflexionen zum Wandel in Architektur und Urbanistik, Wien 2005. speziell S. 161 ff, ISBN 3-8258-7755-8


== Ծանոթագրություններ ==
Աբդրախմանովո (այլ կիրառումներ)

Աբդրախմանովո, կարող է վերաբերել՝

Աբդրախմանովո - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Աբդրախմանովո - գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Աբդրախմանովո - գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Աբդրախմանովո - գյուղ Ռուսաստանի Թաթարստան հանրապետության Ալմատևսկի շրջանի կազմում։
TRT Müzik

ԹՐԹ Մյուզիք («TRT Müzik»), - թուրքական շուրջօրյա երաժշտական հեռուստաալիք պետական TRT հեռուստառադիոընկերության կազմում։ Հեռարձակվում է 2009 թվականի նոյեմբերի 16-ից։ Հեռուստաալիքը ցուցադրում է երաժշտական տեսահոլովակներ, երաժշտական և ժամանցային հաղորդումներ, թոկ-շոուներ։ Հեռուստաալիքը հեռարձակվում է կաբելային հեռուստատեսությամբ։


== Արտաքին հղումներ ==
Պաշտոնական կայք
Հեռուստաալիքը Ֆեյսբուք ցանցում
Բուն շրջան (Միսսուրի)

Անվան այլ կիրառումների համար տե՛ս՝ Բուն շրջան (այլ կիրառումներ)Բուն շրջան (անգլ.՝ Boone County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.774 կմ² է, բնակչությունը՝ 162.642 մարդ (2010 թ. տվյալներով)։ Շրջկենտրոնն է Կոլումբիա բնակավայրը։ Կազմավորվել է 1821 թ.։
Էլեֆտերիա Արվանիտակի

Էլեֆտերիա Արվանիտակի (հուն․՝ Ελευθερία Αρβανιτάκη, հոկտեմբերի 17, 1957(1957-10-17), Պիրեյոս, Հունաստան), հույն երգչուհի։ Համագործակցել է այնպիսի երաժիշտների հետ, ինչպիսիք են Սեզարիա Էվորան, Արտո Թունջբոյաջյանը, Արա Դինքջյանը։


== Կենսագրություն ==
Էլեֆտերիա Արվանիտակին ծնվել է 1957 թվականի հոկտեմբերի 17-ին Պիրեյում։ Նրա ընտանիքն այդտեղ էր տեղափոխվել Իկարիա կղզուց։ Էլեֆտերիա Արվանիտակիի ազգականն է հունական ծագմամբ ավստրալիացի կինոռեժիսոր Էնթոնի Մարաշը։
Իր երաժշտական կարիերան Էլեֆտերիա Արվանիտակին սկսել է 1980-ական թվականներին՝ միանալով «Οπισθοδρομική Κομπανία» խմբին։ 1981 թվականին թողարկվել է Վանգելիս Գերմանոսի «Ta Barakia» ալբոմը, որի երգերից մեկը կատարում է Էլեֆտերիա Արվանիտակին։ Որոշ ժամանակ անց Էլեֆտերիա Արվանիտակին հեռանում է խմբից և սկսում նախապատրաստել իր առանձին ալբոմը։ 1984 թվականին թողարկվում է երկգչուհու առաջին ալբոմը, որ կոչվում է «Eleftheria Arvanitaki»:
2004 թվականի օգոստոսին Էլեֆտերիա Արվանիտակին մասնակցել է Աթենքում անցկացված Օլիմպիական խաղերի փակման արարողությանը։ Նա ելույթ է ունեցել մի շարք փառատոններում, այդ թվում է WOMAD (World of Music, Arts and Dance) փառատոնը։ 2006 թվականին Էլեֆտերիա Արվանիտակին՝ որպես «European Divas» կոչված կատարողների խմբի անդամ, Իսլանդիայի Ռեյկյավիկ քաղաքում մասնակցել է «Frostroses» սուրբծննդյան համերգին։ Այդ խմբում ընդգրկված էին նաև Սիսել Շիրշեբոն (Նորվեգիա), Eivør Pálsdóttir (Ֆարերյան կղզիներ), Պետուլա Կլարկը (Մեծ Բրիտանիա), Ռագա Գիսլան (Իսլանդիա) և Պատրիսիա Բարդոնը (Իռլանդիա)։
Էլեֆտերիա Արվանիտակին պայմանագիր է կնքել Verve ջազային լեյբլի հետ (Universal Music Group-ի դուստր լեյբլ), ինչի շնորհիվ իրականացել են նրա ալբոմների միջազգային թողարկումները։ Դրանից հետո նա համագործակցել է EmArcy Records ձայնագրման ստուդիայի հետ, որ աշխատում էր եվրոպացի ջազ երգիչների հետ՝ նրանց դարձնելով հայտնի ամբողջ աշխարհում։
2010 թվականի մարտի 14-ին հունական Alpha TV ալիքը հրատարակել է ազգային ձայնագրական դարաշրջանի լավագույն երգչուհիների ցանկը, որում Էլեֆտերիա Արվանիտակին զբաղեցնում էր վեցերորդ տեղը։


== Ալբոմներ ==


== Ծանոթագրություններ ==


== Արտաքին հղումներ ==
Պաշտոնական կայք
Էլեֆտերիա Արվանիտակիի կենսագրությունն ու երգերի թարգմանությունները
Բալուի լեռնաշղթա

Բալուի լեռներ, լեռներ Հայկական լեռնաշխարհում, Տավրոս լեռնահամակարգում։ Բնական սահմանագիծ էին Բալուի և Դերսիմի շրջանների միջև։


== Ծանոթագրություններ ==
Պորտոպալո դի Կապո Պասերո

Պորտոպալո դի Կապո Պասերո  (իտալերեն՝ Portopalo di Capo Passero) կոմունա Իտալիայում՝ Սիցիլիա մարզի Սիրակուզայի գավառում։
Բնակչությունը՝ 3500 մարդ, բնակչության խտությունը՝ 250 մարդ/կմ²։ Զբաղեցնում է 14,87 կմ² տարածք։ Սահմանակից է Պակինո համայնքին։
Փոստային ինդեքս՝ 96010։ Հեռախոսային կոդ՝ (+39) 0931 ։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		
		
		
		


== Ծանոթագրություններ ==
Մայսկոե (գյուղ, Յամպոլի շրջան)

Անվան այլ կիրառումների համար տե՛ս՝ ՄայսկոեՄայսկոե (ուկրաիներեն՝ Майське), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Մայսկոե գյուղում բնակվում էր 28 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6969) Սանտարո

(6969) Սանտարո (անգլ.՝ Santaro), աստերոիդ աստերոիդների հիմնական գոտում։ Հայտնաբերվել է 1991 թվականի նոյեմբերի 4-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,198559 ա. մ., առավելագույնը մոտենում է 2,1299 ա. մ. հեռավորության վրա և հեռանում 2,2672 ա. մ.։ Արեգակի շուրջ մեկ ամբողջական պտույտ է կատարում 1190,71 երկրային օրվա ընթացքում, իր ուղեծրով շարժվելով միջինում 0,302341 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6969) Սանտարո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էտրեամ

Էտրեամ (ֆր.՝ Étréham), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 264 մարդ, բնակչության խտությունը` 62.26 մարդ/կմ²։ Բնակավայրը զբաղեցնում է 4.24 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 35 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 189 աշխատունակ (15-64 տարեկան)  բնակիչ, որոնցից ակտիվ էին 141-ը, իսկ ոչ ակտիվները` 48։ Ակտիվության ցուցանիշը կազմում է 74,6 %։ 141 աշխատունակ մարդկանցից աշխատել է 129 անձ (64 տղամարդ և 65 կին)։ Գործազուրկ են եղել 12 անձ (4 տղամարդ և 8 կին)։ 48 անաշխատունակներից 18-ը եղել են աշակերտներ կամ ուսանողներ, 24-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուխոտինո (գյուղ, Միխայլովսկի շրջան)

Սուխոտինո (ռուս.՝ Сухотино), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոբոլդներ

Կոբոլդներ, տան ոգիներ, Հյուսիսային Եվրոպայի առասպելաբանություն մեջ հայտնի են նաև, որպես ստորգետնյա հարստությունների պահապան ոգիներ։  Բարեհոգի են, սակայն ի պատասխան արհամարհանքի կարող են նաև տանը քաոս ստեղծել։ Գերմանական առասպելաբանության մեջ կոբոլդները համարվում են էլֆերի կամ ալվերի տեսակ, թզուկների (դվերգ) բարեկամ։
Կոբոլդները առավելապես համարվում են տան ոգիներ, մոտավորապես համապատասխանում են սլավոնական առասպելաբանության մեջ հանդիպող տան ոգուն (դոմովոյ), իսկ երբեմն էլ այսպս են անվանում լեռնային ոգիներին։ Բավականին հաճախ կոբոլդներին է վերագրվում նաև մարդկաց ծաղրելը, նրաք մշտապես խառնաշփոթ են առաջացնում և աղմկում։ Նկարագրվում են որպես թզուկներ, սովորաբար անձև են, օջախի կրակի նման վառ կարմիր գույնի։ Կոբոլդ նշանակում է «տարածքի տիրակալ» (Kobe որտեղից առաջացել է բարձր գերմաներեն Kofen, որ նշանակում է տարածք, սենյակ, խրճիթ), կոբոլդները նույնացվում են նաև անգլոսաքսոնական cofgodas-ների հետ (տնային աստվածներ)։


== Կոբլդների այլ տեսակներ ==
Հանքափորերը կոբոլդ էին անվանում նաև հանքահորերում բնակվող ոգիներին։ Համարվում էր, որ ստորգետնյա կոբոլդները դժբախտություն էին բերում,  կարող էին անիծել հանքաքարերը և դրանց մեջ խառնուրդներ ավելացնել (կոբալտ քիմիական տարրի անունն առաջացել է «կոբոլդ» բառից)։
Գյոթեի «Ֆաուստ» ողբերգություն մեջ կոբոլդները հիշատակվում են որպես թզուկների՝ Հողի տարերքի տարրերի հոմանիշ, ռուսերեն թարգմանվել են որպես «դոմովոյ (տան ոգի)» և «ինկուբ»։ Այնուամենայնիվ միջնադարյան օկուլիստները «նենգ կոբոլդներին» թզուկներից տարբերում էին։
Հյուսիսային և Բալթիկ ծովի նավաստիները հավատում էին նավերում ապրող ծովային կոբոլդների՝ կլաբաուտերմանների գոյությանը։
Ժամանակակից հանրաճանաչ մշակույթում կոբոլդներն առավել հաճախ պատկերվում են որպես մոխրագույն մաշկով ստորգետնյա բնակիչներ։ Հաճախակի ներկայացվում են սմբակներով, այծի ոտքերի նման բայց առանց մորթի ոտքերով, ձգված դեմքով։ Հաճախակի հանդես են գալիս որպես թզուկների թշնամիներ։ Երբեմն կոբելդներին վերագրում են վախ արևից։


== Կապ կոբալտի հետ ==
Արսեն պարունակող կոբալտե հանքանյութերի այրման ժամանակ առանձնանում են թռչող թունավոր արսենի օքսիդներ։ Հանքագործ բանվորներն այս հանքանյութերը պարունակող հանքաքարերն անվանում էին կոբալտի լեռնային ոգի։ Հին Նորվեգացիները արծաթի վերաձուլման ընթացքում ձուլագործների թունավորումը վերագրում էին այս չար ոգու հնարքներին։ Հավանաբար այս ոգու անունն առաջացել է հունարեն կոբալոս՝ ծուխ բառից։ Հույներն այսպես էին անվանում նաև ստախոս մարդկանց։
1735 թվականին շվեդ հանքագետ Գեորգ Բրանդը կարողացավ այս հանքից ստանալ նախկինում անհայտ մետաղ, որն էլ անվանեց կոբալտ։ Նա նաև պարեց որ, հենց այս տարրի միացության շնորհիվ է, որ ապակին դառնում է կապույտ, այս հատկությունից օգտվում էին դեռևս հին Ասորեստանում և Բաբելոնում։


== Ինչպես նաև ==
Գերմանական առասպելաբանության մեջ համավում են ստրգետնյա հանածոների պահապան, ձգտում են մարդկանց մոտ չթողնել ստորգետնյա հարստություններին, առաջացնելով փլվածքներ և այլ խոչնդոտներ։
Միջնադարում նրանք համարվում էին լեռնաստորոտային արարարածներից ամենափոքրերը և չափսերով չէին գերազանցում երկու տարեկան երեխաներին։ Կոբոլդները ոչինչ չէին հայթայթում, նրանք միայն վնասում էին մարդկանց, կարող էին փլուզել հանքահորերը, մոլորեցնել հանքափորերին, կտրել թլերը։


== Ծանոթագրություններ ==
Նովոուկրաինսկի գյուղական խորհուրդ (Խարկովի մարզ)

Նովոուկրաինսկի գյուղական խորհուրդ  (ուկրաիներեն՝ Новоукраїнська сільська рада), Ուկրաինայի Խարկովի մարզի Բլիզնյուկովսկի շրջանում։
2001 թվականի տվյալներով Նովոուկրաինսկի գյուղական խորհրդում բնակվում էր 453 մարդ։ Բնակավայրը զբաղեցնում է 32.4 կմ² տարածք։ Բնակչության խտությունը կազմում էր 13.98 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Աղվամազ

Աղվամազ,  ընտանի և վայրի թռչունների խիստ կարճացած կոթունով, երկար, փափուկ և իրար չմիահյուսված թելերով փետուրների տարատեսակ կամ ոչխարների, այծերի, ուղտերի, ճագարների և մորթատու գազանների մազածածկույթի ատորին մասի առավել բարակ, երբեմն ալիքաձև ոլորված մազեր։


== Նկարագրություն ==
Աղվամազը գտնվում է սահմանային փետուրների տակ։ Ոչխարի աղվամազի բարակությունը 15-25 մկմ է, մանելիս ստանում են բարակ և ամուր մանվածք, որից էլ պատրաստում  են բրդյա գործվածքներ։ Նրբագեղ ոչխարների, այծերի և ճագարների աղվամազատու ցեղերի բրդածածկը կազմված է աղվամազից։ Արժեքավոր աղվամազի բարակությունը 14-19 մկմ է, իսկ գզվածքը՝ տարեկան 260-300 գ։ Ուղտի աղվամազի բարակությունը 16-20 մկմ, իսկ ճագարինը՝ 15-20 մկմ։


== Կիրառություն ==
Սագից տարեկան ստանում են միջինը 45 գ աղվամազ, բադից՝ 25գ, իսկ հավից՝ 15գ։ Օգտագործում են բարձեր, փետրաներքնակներ, վերմակներ և ննջապարկեր պատրաստելու համար։ Արժեքավոր հատկություններ ունի ջրլող թռչունների, հատկապես այդերուկի սպիտակ աղվամազը։ Աղվամազ ստանում են կենդանիներին տարեկան 1-2 անգամ խուզելով, սանրելով և փետրաթափության և մազափոխության շրջանում փետրահանումով։ Այծերի անգորյան, օրենբուրգյան և բաշկիրյան աղվամազատու ցեղերից ստանում են արժեքավոր աղվամազ։ Այծի սպիտակ աղվամազից գործում են ցանցկեն գլխաշորեր, իսկ օրենբուրգյան այծի աղվամազից՝ հոծ գլխաշորեր։ Ուղտի աղվամազից ստանում են փափուկ բուրդ, որից գործում են սվիտերներ և ձեռնոցներ։ Ճագարի աղվամազից, որը ստանում են աղվամազատու ցեղերից 2-2,5 ամսականում սանրելով կամ պոկելով, պատրաստում են գործվածքեղեն։ Խուզելուց կամ մազահանելուց հետո աղվամազը լվանում են, չորացնում, տեսակավորում, փաթեթավորում և ուղարկում արդյունաբերական ձեռնարկություններ։ Մթերավորումը, մշակումը և բեռնումն իրականացվում է անասնաբուժասանիտարական հսկողությամբ։


== Ծանոթագրություններ ==
Յալչին Էֆենդիև

Յալչին Հեյդար օկլի Էֆենդիև (ադրբ.՝ Yalçın Heydər oğlu Əfəndiyev, հուլիսի 24, 1937(1937-07-24), Բաքու, Ադրբեջանական ԽՍՀ, ԽՍՀՄ - դեկտեմբերի 10, 2019(2019-12-10), Բաքու, Ադրբեջան), ադրբեջանցի կինոռեժիսոր, Ադրբեջանի Հանրապետության ժողովրդական արտիստ (2007):


== Կենսագրություն ==
Յալչին Էֆենդիևը ծնվել է 1937 թվականի հուլիսի 24-ին Բաքվում։ Նա առաջին միջնակարգ կրթությունը ստացել է Բաքվի թիվ 6 դպրոցում։ Նա ցանկանում էր մեկնել Մոսկվա `ընդունվելու Կինեմատոգրաֆիայի համամիութենական պետական ինստիտուտ։ Սակայն ծնողների խնդրանքով նա ընդունվել է Երկրաբանական աշխարհագրության ֆակուլտետ։ Այնուհետև ընդունվել է Կինեմատոգրաֆիայի համամիութենական պետական ինստիտուտ։ Նա այնտեղ սովորել է 5 տարի։ Նրա ուսուցիչներն էին Լև Կուլեշովը և Բորիս Բելոկուրովը։
Ավարտելով Կինեմատոգրաֆիայի Համամիութենական պետական ինստիտուտը, նա վերադարձել է Բաքու և մեկ տարի աշխատել որպես օգնական։ Ավելի ուշ նա նկարահանել է ֆիլմ Սուլեյման Դեմիրելի մասին։ Նա նկարահանել է մի շարք վավերագրական և գեղարվեստական կինոնկարներ «Ադրբեջանֆիլմ» կինոստուդիայում։
1976 թվականին նրան շնորհվել է Ադրբեջանի Կոմերիտմիության մրցանակ։ Յալչին Էֆենդիևը դասավանդում էր Ադրբեջանի մշակույթի և արվեստի պետական համալսարանում։
Յալչին Էֆենդիևը մահացել է 2019 թվականի դեկտեմբերի 10-ին Բաքվում։


== Ծանոթագրություններ ==


== Աղբյուրներ ==
Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 814.